भोमिया राजपूत युवा परिषद की बैठक का आयोजन
भोमिया राजपूत युवा परिषद की बैठक का आयोजन
भास्कर न्यूज| सायला
कस्बेके श्री दहियावटी राजपूत सभाभवन में भोमिया राजपूत युवा परिषद की बैठक छात्रावास अध्यक्ष रघुनाथसिंह तूरा के आतिथ्य युवा परिषद के अध्यक्ष उदयसिंह दादाल की अध्यक्षता में आयोजित हुई। बैठक में विभिन्न सामाजिक मुद्दों पर विचार-विमर्श किया गया। बैठक में ब्लॉक अध्यक्ष उदयसिंह दादाल ने बालिका शिक्षा को बढ़ावा देने के लिए जिलास्तर पर बालिका छात्रावास निर्माण फरवरी माह में युवा परिषद की कार्यकारिणी का गठन करने की बात कही। भंवरसिंह सुराणा ने 27 दिसंबर को भीनमाल मे आयोजित होने वाले जिलास्तरीय प्रतिभावान समारोह में बडी संख्या में समाजबंधुओं को भाग लेने की बात कही। इस दौरान दुर्गसिंह तूरा, मेघसिंह दहिया, तेजपालसिंह तूरा, भीमसिंह चौराऊ, आईदानसिंह, घेवरसिंह, जगदेवसिंह, वरदसिंह वालेरा, भीमसिंह सुराणा, नकुलसिंह, नरपतसिंह दादाल, भवानीसिंह सहित बड़ी संख्या में समाजबंधु मौजूद थे।
hin_Deva hin_Deva mar_Deva hin_Deva